L 177/86
ET
Euroopa Liidu Teataja
12.7.2023
(148) Liidu tarbimine muutus järgmiselt.
Tabel 2
Liidu tarbimine (tonnides) 2019
2020
2021
Uurimisperiood
Liidu kogutarbimine
[70 000 – 75 000]
[42 000 – 46 000]
[44 000 – 48 000]
[47 000 – 51 000]
Indeks (2019 = 100)
100
60
63
68
Allikas: kaebus, kaebuse esitaja vastused küsimustikule, koostööd teinud eksportivad tootjad ja Eurostat.
(149) Liidu tarbimine vähenes vaatlusalusel perioodil 32 %.
Pärast esialgset suurt 40 % suurust langust 2020. aastal suurenes tarbimine järgmistel aastatel taas mõnevõrra.
2020. aasta vähenemine toimus ühtlasi aastal, mil liitu tabas kõige rängemalt COVID-19 pandeemia, ja seda võib suuresti seostada kaasnenud liikumispiirangutega, mil ajutiselt suleti nii terasest kumerpeaprofiilide tootjate kui ka kasutajate tehased.
Lisaks sellele, nagu on selgitatud põhjenduses 29, kasutatakse terasest kumerpeaprofiile peamiselt laevaehitustööstuses.
Liidus kasutatakse vaatlusalust toodet peamiselt kruiisilaevade ja muude luksuslaevade ning sõjalaevade tootmisel.
Üheks COVID-19 pandeemia tagajärjeks oli luksuslaevade tellimuste ja tootmise vähenemine, mis avaldas suurt mõju terasest kumerpeaprofiilide tootmisele.
Kuigi tarbimine on alates 2020. aastast suurenenud, ei ole see veel kaugeltki jõudnud pandeemia-eelsele tasemele.
4.3.
Import asjaomastest riikidest
4.3.1.
Asjaomastest riikidest pärit impordi mõju kumulatiivne hindamine
(150) Komisjon uuris, kas asjaomastest riikidest pärit terasest kumerpeaprofiilide importi on vaja hinnata kumulatiivselt kooskõlas alusmääruse artikli 3 lõikega 4.
(151) Hiinast ja Türgist pärit impordi puhul kindlaks tehtud dumpingumarginaal oli suurem kui alusmääruse artikli 9 lõikes 3 sätestatud miinimumtase.
Ühestki asjaomasest riigist pärit impordi maht ei olnud alusmääruse artikli 5 lõike 7 tähenduses tähtsusetu.
Turuosad olid uurimisperioodil vastavalt [4,0–6,0] % ja [53,0–58,0] %.
(152) Konkurentsitingimused Hiinast ja Türgist pärit dumpinguhinnaga impordi ja samasuguse toote vahel olid sarnased.
Täpsemalt öeldes konkureerisid imporditud tooted üksteisega ja liidus toodetud terasest kumerpeaprofiilidega, sest need peavad vastama samadele tehnilistele standarditele ja olema sertifitseeritud samade asutuste poolt, enne kui neid saab kasutada ettenähtud lõppotstarbel.
Kõigist allikatest pärit terasest kumerpeaprofiile müüdi samade müügikanalite kaudu ja samade kategooriate klientidele.
Laevaehitajad kasutavad samu terasest kumerpeaprofiile samal otstarbel ja eristavad neid ainult toote tehniliste aspektide (nt laius, pikkus, teraseklass jne), mitte aga päritolu järgi.
(153) Seega olid kõik alusmääruse artikli 3 lõikes 4 sätestatud tingimused täidetud ning Hiinast ja Türgist pärit importi uuriti kahju kindlakstegemiseks kumulatiivselt.